[{"text_idx": "#000001", "text": "Eguraldi ona heltzen doa! Egunak gero eta luzeagoak dira eta arratsaldez gero eta gehiago goza dezakegu. Paseatzea, familiarekin gozatzea, edo zergatik ez? Askari gozo-gozoak prestatzea!"}, {"text_idx": "#000002", "text": "Guk arratsalde erdiko snacka maite dugu; beraz, zaletasun hau zuekin partekatu nahi dugu. Horretarako, lau errezeta gozo-gozoak erakutsiko dizkizuegu, udaberria merezi bezala has dezazun."}, {"text_idx": "#000003", "text": "Marrubiak gure fruta gustukoenetakoak dira, eta hare gehiago sasoi honetan! Beraz, jogurt eta menda tartaleta hauek aukera aparta dira euren zapore osoaz gozatzeko."}, {"text_idx": "#000004", "text": "Hasteko, hostore orria zabalduko dugu eta 7 cm-ko borobilak moztuko ditugu eraztun metaliko batez lagunduta. Ondoren, moldea olioarekin koipeztatuko dugu eta hostore borobilak jarriko ditugu. Labe-papera horien gainean jarri eta txitxirio lehor batzuk gehituko ditugu paper bakoitzaren gainean."}, {"text_idx": "#000005", "text": "Jarraian 190 oC-tan labekatuko dugu 20 bat minutuz, txitxirioak eta labe-papera kendu eta hozten utziko dugu. Tartaletak moldetatik atera eta marrubizko jogurtak botako ditugu horien gainean."}, {"text_idx": "#000006", "text": "Azkenik, kubotxotan moztutako marrubiekin eta menda hostoekin apainduko dugu."}, {"text_idx": "#000007", "text": "Fruitu lehorrak nahiago dituzu? Orduan pistatxozko madalenak hauek bilatzen duzuna izan daiteke!"}, {"text_idx": "#000008", "text": "Hasteko madalenak prestatuko ditugu. Horretarako arrautzak irabiatuko ditugu azukrearekin bat bere bolumena bikoiztu arte. Geroko gordeko dugu."}, {"text_idx": "#000009", "text": "Beste ontzi batean, arto-irina legamiarekin, gurin urtuarekin eta Kaiku Km0 esne gaingabetuarekin nahastuko dugu. Pistatxoak birrinduko ditugu pasta bat lortu arte eta nahasketara gehituko dugu. Dena nahastuko dugu."}, {"text_idx": "#000010", "text": "Haurreko nahasketa irabiatutako arrautzetara gehituko dugu mugimendu inguratzaileak eginez. Orea madalena moldeetan banatuko dugu eta 190 oC-tan labekatuko dugu 15 minutuz. Hozten utzi eta moldetik aterako ditugu."}, {"text_idx": "#000011", "text": "Glasatzeko eta apaintzeko azukre-hautsa eta esnea nahastuko ditugu eta madalenen gainazala apainduko dugu. Azkenik, pistatxo birrinduak gehituko ditugu. Dastatzeko irrikatan zaudete, ezta?"}, {"text_idx": "#000012", "text": "Etxean fruta helduak badituzu, fruta helduen marmelada gozo-gozo hau jogurtarekin prestatzea proposatzen dizugu. Hemen ez dugu ezer alferrik galtzen!"}, {"text_idx": "#000013", "text": "Prestatzeko, kiwiak, sagarra eta platanoa zuritu eta zati txikietan moztuko ditugu. Frutak kazo batean jarriko ditugu lima zukuarekin eta urarekin batera. 20 bat minutuz kozinatu eta birrinduko dugu."}, {"text_idx": "#000014", "text": "Nahasketa ontzi batera bota eta chia-haziak zein eztia gehituko ditugu. Dena nahastu eta hotzean geroko gordeko dugu ordu erdiz, loditu arte."}, {"text_idx": "#000015", "text": "Platerean jartzeko, gustukoen dugun edalontzitxoen oinarrian marmelada jarriko dugu eta horien gainean arinki irabiaturiko jogurtak botako ditugu. Hur birrinduekin apainduko dugu. Prest dugu askari freskoa eta osasuntsua!"}, {"text_idx": "#000016", "text": "Beti dago enpanada bat jateko gogoa, eta goxoa bada gainera? Orduan zoragarria da!"}, {"text_idx": "#000017", "text": "Lehenik betegarria prestatuko dugu. Horretarako, katilu batean esnea berotuko dugu, eta beste bol batean, gorringoak azukre beltzarekin, irin finarekin eta jogurtekin nahastuko ditugu. Esne-gaina bero dagoenean, aurreko nahasketa isuriko dugu, loditu arte berotuko dugu etengabe nahasten."}, {"text_idx": "#000018", "text": "Bestalde, marrubiak garbituko ditugu eta lau zatitan moztuko ditugu. Jogurt kremara gehituko ditugu."}, {"text_idx": "#000019", "text": "Enpanada prestatzeko, labe-moldea gurinaz koipeztatuko dugu eta ore hautsi bat jarriko dugu. Soberazko ertzak moztuko ditugu eta sardexka batekin gainazal osoa zulatuko dugu igo eta deformatu dadin ekiditeko."}, {"text_idx": "#000020", "text": "Betegarria moldean botako dugu eta gainerako orea 1 cm-ko tiratan moztuko dugu. Kremaren gainean jarriko ditugu euren artean tartekatuta, horizontal zein bertikalki."}, {"text_idx": "#000021", "text": "Arrautza irabiatuarekin margotuko dugu eta 25 minutuz labekatuko dugu 180 oC-tan. Mmm... Bai usain ona!"}]